نور الشريف (بالميلاد: محمد جابر محمد عبدالله) (27 ابريل 1946 - 11 اغسطس 2015) حى السيده زينب القاهرة، مصر ممثل مصرى له تاريخ فى السينما المصرية والإنتاج التلفزيوني المصري الحديث. كمان له عدة مساهمات فى المسرح برضة. أسرته من الطبقة العاملة. واتجوز الممثلة بوسى سنة 1972 وفضلوا متجوزين لغاية لما اتطلقوا سنة 2006 وكانوا خلفوا بنتين هما ساره و الممثلة مي نور الشريف ، لكنهم رجعوا لبعض فى اول سنة 2015 . اسمه الحقيقى الكامل "محمد جابر محمد عبدالله" من والدين مصريين. أخد دبلوم المعهد العالى للفنون المسرحيه بتقدير "امتياز" وكان الاول على دفعته عام 1967. بدأ التمثيل فى المدرسه فانضم الى فريق التمثيل بها وكمان كان لعيب فى أشبال كرة القدم بنادى الزمالك ولكنه مكملش مشواره مع كورة القدم بسبب حبه للتمثيل الذى راحله عن طريق الفنان سعد أردش اللى رشحه للعمل معاه فأداله دورا صغيرا فى مسرحيه "الشوارع الخلفيه" وبعدين اختاره المخرج "كمال عيد" عشان يمثل فى مسرحيه روميو وجولييت. وأثناء بروفات المسرحيه اتعرف على عادل امام اللى قدمه بدوره للمخرج حسن الإمام ويظهر فى فيلم قصر الشوق ويحصل عن دوره على شهاده تقدير فكانت اول جايزة يحصل عليها فى حياته الفنيه.